*Jézus pedig így szólt hozzájuk: „Az én időm még nincs itt, nektek azonban minden idő alkalmas.* (Jn 7,6)

Bár nem volt zavartalan a kapcsolat a család többi tagjával és nem is hittek Jézusban, Ő mégsem vonta ki magát semmiből. De ebben az esetben nem indul el a többiekkel Jeruzsálembe. Nem az úttól tart, hanem – valószínű – nem kapott még „indulj” jelzést a Mennyei Atyától.

A másik lehetséges ok erre a válaszra, hogy Jézus itt nem az előttük álló ünnepre való indulás idejére gondol, hanem az Ő teste feláldoztatásának idejére. Ez az idő valóban még nem érkezett el, de már közeledett.

Nekünk valóban minden idő alkalmas arra, hogy keressük Őt, a jelenlétében legyünk. Akár most is! *Vadon Gyula*